আফনতোভা গোরা

আফনতোভা গোরা (Afontova Gora) একটি শেষ উচ্চ পুরা প্রস্তর যুগীয় এবং মধ্য প্রস্তর যুগীয় সাইবেরীয় প্রত্নস্থল সমষ্টি বা কমপ্লেক্স যা রাশিয়ার ক্রাসনয়ার্স্ক শহরের ইয়েনিসেই নদীর তীরে অবস্থিত। মালটা-বুরেট সংস্কৃতির লোকেদের সাথে আফনতোভা গোরার সাংস্কৃতিক ও জিনতাত্ত্বিক সম্পর্ক রয়েছে। ১৮৮৪ সালে আই. টি. সাভেনকভ এই কমপ্লেক্সটি প্রথম খনন করেন। এই কমপ্লেক্সে পাঁচ বা তারও বেশি ক্যাম্পসাইটের অনেক স্তরবিজ্ঞানগত স্তর রয়েছে। ক্যাম্পসাইটগুলো ম্যামথ শিকার এর প্রমাণ দেখায় এবং এগুলো ছিল ম্যামথ শিকারীদের পূর্ব দিকে প্রসারণের ফল। আফনতোভা গোরায় প্রাপ্ত মানব জীবাশ্মসমূহ হারমিটেজ জাদুঘরে সংরক্ষিত রয়েছে। দ্বিতীয় আফনতোভা গোরা হচ্ছে সেই প্রত্নস্থল যেখানে মানব অবশেষসমূহ পাওয়া যায়। এই স্থলটি ১৯১২ থেকে ১৯১৪ সালে ভি. আই. গ্রোমভ এই প্রত্নস্থলটি খনন করেন। ১৯২৪ সালে জি. পি. সসনোভস্কি, এন. কে. অয়েরবাখ এবং ভি. আই. গ্রোমভ এখানে মানব ফসিল খুঁজে পান। এই প্রত্নস্থলে ম্যামথ, আর্কটিক শেয়াল, রেইনডিয়ার, বাইসন ও ঘোড়ার অবশেষ আবিষ্কৃত হয়েছে। আফনতোভা গোরা ২ এ সাতটি স্তর রয়েছে। তৃতীয় স্তরটি সবচেয়ে গুরুত্বপূর্ণl: এই স্তরটিতে সর্বোচ্চ সংখ্যক সাংস্কৃতিক শিল্পকর্ম পাওয়া যায় এবং এখানেই মানব জীবাশ্ম আবিষ্কৃত হয়। এখানে ২০,০০০ এরও বেশি শিল্পকর্ম পাওয়া গেছে। সেই এই স্তরটিতে আছে ৪৫০টি সরঞ্জাম এবং ২৫০টিরও বেশি অস্থিনির্মিত শিল্পকর্ম যেগুলো হাড়, হরিণের শিং ও ম্যামথের দাঁত দ্বারা তৈরি। প্রাথমিক খননের ফলে দুজন পৃথক ব্যক্তির জীবাশ্ম আবিষ্কৃত হয়েছিল: একটি ছিল ১১ থেকে ১৫ বছর বয়সের একজন শিশুর উপরের প্রিমোলার দাঁত এবং বাম রেডিয়াস, আলনা, হিউমেরাস, ফ্যালাংক্স, অপরটি ছিল একজন প্রাপ্তবয়স্ক ব্যক্তির ফ্রন্টাল হাড়। তৃতীয় আফনতোভা গোরা হচ্ছে সেই প্রত্নস্থল যার খনন কাজ করেন ১৮৮৪ সালে আই. টি. সাভেনকভ। এই প্রত্নস্থলটি ১৮৮০ এর দশকে খনি উত্তোলন দ্বারা বিঘ্নিত হয়। এই প্রত্নস্থলটি ৩টি স্তর রয়েছে। আফনতোভা গোরা ৫ আবিষ্কৃত হয় ১৯৯৬ সালে। এই প্রত্নস্থলে খরগোস, পিকা, গুহাবাসী সিংহ, ঘোরা, রেইনডিয়ার, বাইসন ও তিতিরের অবশেষ পাওয়া গেছে। এই কমপ্লেক্সে দুজন ব্যক্তির দেহাবশেষ পাওয়া গেছে যারা আফনতোভা গোরা ২ (AG2) এবং আফনতোভা গোরা (AG3) নামে পরিচিত। (আফনতোভা গোরা ১ নাম দেয়া হয়েছে একটি ক্যানিড বা কুকুর জাতীয় প্রাণীকে প্রাণীকে)। আফনতোভা গোরা ২ নামক মানব জীবাশ্ম আবিষ্কৃত হয় ১৯২০ এর দশকে দ্বিতীয় আফনতোভা গোরায় এবং এটি হারমিটেজ জাদুঘরে সংরক্ষিত রয়েছে। কালনির্ণয় করে জানা গেছে এটি আজ থেকে ১৭,০০০ বছর পুরনো (১৬,৯৬০-১৪,৪৯০ বছর পূর্বের)। ২০০৯ সালে গবেষকগণ হারমিটেজ জাদুঘরে গিয়ে এই অবশেষ এর হিউমেরাস হাড় থেকে ডিএনএ গ্রহণ করে। উল্লেখযোগ্য পরিমাণে দূষণের পরেও গবেষকগণ নিম্ন কভারেজের জিনোম নিষ্কাশন করতে সক্ষম হন। ডিএনএ বিশ্লেষণ থেকে নিশ্চিত হওয়া যায় এটি একজন পুরুষ ছিল। এই অবশেষটি মালটা-বুরেট সংস্কৃতিতে প্রাপ্ত MA1 (মালটা বালক) জীবাশ্মটির সাথে ঘনিষ্ঠ জিনতাত্ত্বিক সম্পর্ক দেখায়। আফনতোভা গোরা ২ কারিতিয়ানা জনগোষ্ঠী ও হান চাইনিজদের সাথেও জিনতাত্ত্বিক সম্পর্ক দেখায়। এর জিনোমের ১.৯-২.৭% ছিল নিয়ান্ডার্থাল থেকে প্রাপ্ত। ফু প্রমুখ অনুসারে, AG-2 বিরল ওয়াই-ডিএনএ হ্যাপ্লোগ্রুপ Q1a1 এর অন্তর্গত (যা Q-F746 ও Q-NWT01 নামেও পরিচিত)। ২০১৪ সালে, দ্বিতীয় আফনতোভা গোরায় আরও মানব অবশেষগুলো পাওয়া যায় ইয়েনেসেই নদীর উপর একটি নতুন সেতু নির্মাণের সময় উদ্ধারমূলক খননের পূর্বে। এই অবশেষগুলো দুজন ভিন্ন নারীর ছিল: একজন প্রাপ্তবয়স্ক নারীর এটলাস হাড় এবং একটি কিশোরী নারীর ম্যান্ডিবল ও পাঁচটি নিম্নপাটির দাঁত যার বয়স ১৪-১৫ বছর ছিল। প্রথমদিকে মনে করা হয়েছিল এই নতুন প্রাপ্ত জীবাষ্মগুলোর সময়কাল মোটামুটিভাবে আফনতোভা গোরা ২ এর মতই হবে। ২০১৭ সালে একটি প্রত্যক্ষ এএমএস কালনির্ণয়ের মাধ্যমে জানা যায় এরা ১৬,১৩০ - ১৫,৭৪৫ বছর পুরনো (খ্রি.পূ. ১৪,৭১০±৬০ অব্দ)। আফনতোভা গোরা ৩ এর ম্যান্ডিবলকে কোমল (gracile) হিসেবে বর্ণনা করা হয়েছে। গবেষকগণ আফনতোভা গোরা ৩ এর দাঁতের অঙ্গসংস্থান বিশ্লেষণ করে এই উপসংহার টেনেছেন যে, এর দাঁতগুলো আলতাই-সায়ান অঞ্চলের আরেকটি জীবাশ্ম (দ্য লিস্টভেনকা চাইল্ড) এর সাথে সবচেয়ে বেশি সদৃশ, যা পশ্চিমাঞ্চলীয় বা পূর্বাঞ্চলীয় কোনটাই নয়। আফনতোভা গোরা ৩ এবং লিস্টভেনকা পৃথক দন্তবৈশিষ্ট্য দেখায় যেগুলো মালটা বালক (MA1) সাইবেরীয় জীবাশ্মগুলোর থেকে ভিন্ন। আফনতোভা গোরা ৩ এর একটি দাঁত থেকে ডিএনএ নিষ্কাশন করে তার বিশ্লেষণ করা হয়েছে। আফনতোভা গোরা ২ এর তুলনায় গবেষকগণ এখান থেকে উচ্চ কভারেজ এর জিনোম পেতে সক্ষম হন। ডিএনএ বিশ্লেষণ থেকে নিশ্চিত হওয়া গেছে যে জীবাশ্মটি একজন নারীর ছিল। মাইটোকন্ড্রিয়াল ডিএনএ বিশ্লেষণ থেকে দেখা যায় এই জীবাশ্মটি হ্যাপ্লোগ্রুপ R1b এর। এর জিনোমের ২.৯-৩.৭% ছিল নিয়ান্ডার্থাল উদ্ভূত। ২০১৬ সালের একটি গবেষণায় গবেষকগণ নিশ্চিত করেন আফনতোভা গোরা ২, আফনতোভা গোরা ৩ ও মালটা ১ (মালটা বালক) থেকে একই সাধারণ উত্তরসুরি এসেছে যেগুলোকে একত্রে মালটা গুচ্ছ (Mal'ta cluster) বলা হয়। জিনতাত্ত্বিকভাবেআফনতোভা গোরা ৩ -কে মালটা ১ এর তুলনায় আফনতোভা গোরা ২ এর ঘনিষ্ঠ নয়। মালটা ১ এর সাথে তুলনা করলে দেখা যায় আফনতোভার বংশগতি আধুনিক মানুষের উপর বেশি অবদান রেখেছে, এবং এটি আমেরিকার আদিবাসীদের প্রতি জিনতাত্ত্বিকভাবে বেশি ঘনিষ্ঠ। ফিনোটাইপগত বিশ্লেষণ দেখায় আফনতোভা গোরা ৩ rs12821256 অ্যালিল বহন করে যা ইউরোপীয়দের সোনালী চুলের সাথে সম্পর্কিত, যার ফলে আফনতোভা গোরা ৩ হয়ে যায় এই উদ্ভূত অ্যালীলটির সর্বপ্রথম পরিচিত ব্যক্তি যে এই সোনালী চুলের সাথে সম্পর্কিত অ্যালীলটি বহন করেছিল। Turner II, Ovodov এবং Pavlova 2013, পৃ. 54-55। Hopkins 2013, পৃ. 394-397। Graf 2008, পৃ. 129। Zubova ও Chikisheva 2015, পৃ. 135। Hopkins 2013, পৃ. 394। Graf 2008, পৃ. 133। Graf 2008, পৃ. 131। Graf 2008, পৃ. 134। Drozdov ও Artemiev 2007, পৃ. 39। Drozdov ও Artemiev 2007, পৃ. 40। Raghavan এবং অন্যান্য 2013। Fu এবং অন্যান্য 2016। Raghavan এবং অন্যান্য 2013, পৃ. 90। Raghavan এবং অন্যান্য 2013, পৃ. 89। Mathieson এবং অন্যান্য 2018, পৃ. 52-53 (Supplementary)। Fu এবং অন্যান্য 2016, পৃ. 10 (Supplementary)। Zubova ও Chikisheva 2015, পৃ. 142। Zubova ও Chikisheva 2015, পৃ. 141-142। Drozdov, N. I; Artemiev, E. V (২০০৭)। "The Paleolithic site of Afontova Gora: Recent findings and new issues"। Archaeology, Ethnology and Anthropology of Eurasia। 29 (1): 39–45। ডিওআই:10.1134/S1563011007010033।  Fu, Qiaomei; Posth, Cosimo; Hajdinjak, Mateja; Petr, Martin; Mallick, Swapan; Fernandes, Daniel; Furtwängler, Anja; Haak, Wolfgang; Meyer, Matthias; Mittnik, Alissa; Nickel, Birgit; Peltzer, Alexander; Rohland, Nadin; Slon, Viviane; Talamo, Sahra; Lazaridis, Iosif; Lipson, Mark; Mathieson, Iain; Schiffels, Stephan; Skoglund, Pontus; Derevianko, Anatoly P; Drozdov, Nikolai; Slavinsky, Vyacheslav; Tsybankov, Alexander; Cremonesi, Renata Grifoni; Mallegni, Francesco; Gély, Bernard; Vacca, Eligio; Morales, Manuel R. González; ও অন্যান্য (২০১৬)। "The genetic history of Ice Age Europe" (পিডিএফ)। Nature। 534 (7606): 200–5। hdl:10211.3/198594। ডিওআই:10.1038/nature17993। পিএমআইডি 27135931। পিএমসি 4943878 । বিবকোড:2016Natur.534..200F। [স্থায়ীভাবে অকার্যকর সংযোগ] Haak, Wolfgang; Lazaridis, Iosif; Patterson, Nick; Rohland, Nadin; Mallick, Swapan; Llamas, Bastien; Brandt, Guido; Nordenfelt, Susanne; Harney, Eadaoin; Stewardson, Kristin; Fu, Qiaomei; Mittnik, Alissa; Bánffy, Eszter; Economou, Christos; Francken, Michael; Friederich, Susanne; Pena, Rafael Garrido; Hallgren, Fredrik; Khartanovich, Valery; Khokhlov, Aleksandr; Kunst, Michael; Kuznetsov, Pavel; Meller, Harald; Mochalov, Oleg; Moiseyev, Vayacheslav; Nicklisch, Nicole; Pichler, Sandra L; Risch, Roberto; Rojo Guerra, Manuel A; ও অন্যান্য (২০১৫)। "Massive migration from the steppe was a source for Indo-European languages in Europe"। Nature। 522 (7555): 207–11। ডিওআই:10.1038/nature14317। পিএমআইডি 25731166। পিএমসি 5048219 । বিবকোড:2015Natur.522..207H।  Graf, Kelly E. (২০০৮)। Uncharted Territory: Late Pleistocene Hunter-gatherer Dispersals in the Siberian Mammoth-steppe। University of Nevada, Reno। আইএসবিএন 978-0-549-56274-0।  Hopkins, David M. (২০১৩)। Paleoecology of Beringia। Elsevier। আইএসবিএন 978-1-4832-7340-2।  Mathieson, Iain; Alpaslan-Roodenberg, Songül; Posth, Cosimo; Szécsényi-Nagy, Anna; Rohland, Nadin; Mallick, Swapan; Olalde, Iñigo; Broomandkhoshbacht, Nasreen; Candilio, Francesca; Cheronet, Olivia; Fernandes, Daniel; Ferry, Matthew; Gamarra, Beatriz; Fortes, Gloria González; Haak, Wolfgang; Harney, Eadaoin; Jones, Eppie; Keating, Denise; Krause-Kyora, Ben; Kucukkalipci, Isil; Michel, Megan; Mittnik, Alissa; Nägele, Kathrin; Novak, Mario; Oppenheimer, Jonas; Patterson, Nick; Pfrengle, Saskia; Sirak, Kendra; Stewardson, Kristin; ও অন্যান্য (২০১৮-০২-২১)। "The genomic history of southeastern Europe" (পিডিএফ)। Nature (Submitted manuscript)। 555 (7695): 197–203। bioRxiv 10.1101/135616  |biorxiv= এর মান পরীক্ষা করুন (সাহায্য)। আইএসএসএন 0028-0836। ডিওআই:10.1038/nature25778। পিএমআইডি 29466330। পিএমসি 6091220 । বিবকোড:2018Natur.555..197M।  Raghavan, Maanasa; Skoglund, Pontus; Graf, Kelly E; Metspalu, Mait; Albrechtsen, Anders; Moltke, Ida; Rasmussen, Simon; Stafford Jr, Thomas W; Orlando, Ludovic; Metspalu, Ene; Karmin, Monika; Tambets, Kristiina; Rootsi, Siiri; Mägi, Reedik; Campos, Paula F; Balanovska, Elena; Balanovsky, Oleg; Khusnutdinova, Elza; Litvinov, Sergey; Osipova, Ludmila P; Fedorova, Sardana A; Voevoda, Mikhail I; Degiorgio, Michael; Sicheritz-Ponten, Thomas; Brunak, Søren; Demeshchenko, Svetlana; Kivisild, Toomas; Villems, Richard; Nielsen, Rasmus; ও অন্যান্য (২০১৩)। "Upper Palaeolithic Siberian genome reveals dual ancestry of Native Americans"। Nature। 505 (7481): 87–91। ডিওআই:10.1038/nature12736। পিএমআইডি 24256729। পিএমসি 4105016 । বিবকোড:2014Natur.505...87R।  Turner II, Christy G.; Ovodov, Nicolai D.; Pavlova, Olga V. (২০১৩)। Animal Teeth and Human Tools: A Taphonomic Odyssey in Ice Age Siberia। Cambridge University Press। আইএসবিএন 978-1-107-03029-9।  Zubova, A.V.; Chikisheva, T.A. (ডিসেম্বর ২০১৫)। "The Morphology of Human Teeth from Afontova Gora II, Southern Siberia, and Their Status Relative to the Dentition of Other Upper Paleolithic Northern Eurasians"। Archaeology, Ethnology and Anthropology of Eurasia। 43 (4): 135–43। ডিওআই:10.17746/1563-0102.2015.43.4.135-143। ৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৯ মে ২০২০।